CELEX: 62013CA0300
Language: el
Date: 2014-03-27 00:00:00
Title: Υπόθεση C-300/13: Απόφαση του Δικαστηρίου (έβδομο τμήμα) της 27ης Μαρτίου 2014 [αίτηση του Tribunal Superior de Justicia de la Comunidad Valenciana (Ισπανία) για την έκδοση προδικαστικής αποφάσεως] — Ayuntamiento de Benferri κατά Consejería de Infraestructuras y Transporte, Iberdrola Distribución Eléctrica SAU (Προδικαστική παραπομπή — Οδηγία 85/337/ΕΟΚ — Εκτίμηση των επιπτώσεων ορισμένων σχεδίων στο περιβάλλον — Κατασκευή εναέριων γραμμών μεταφοράς ηλεκτρικής ενέργειας — Επέκταση υποσταθμού ηλεκτρικής ενέργειας — Παράλειψη εκτιμήσεως των περιβαλλοντικών επιπτώσεων του έργου)

19.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/7
            
         Απόφαση του Δικαστηρίου (έβδομο τμήμα) της 27ης Μαρτίου 2014 [αίτηση του Tribunal Superior de Justicia de la Comunidad Valenciana (Ισπανία) για την έκδοση προδικαστικής αποφάσεως] — Ayuntamiento de Benferri κατά Consejería de Infraestructuras y Transporte, Iberdrola Distribución Eléctrica SAU
   (Υπόθεση C-300/13) (1)
   
   ((Προδικαστική παραπομπή - Οδηγία 85/337/ΕΟΚ - Εκτίμηση των επιπτώσεων ορισμένων σχεδίων στο περιβάλλον - Κατασκευή εναέριων γραμμών μεταφοράς ηλεκτρικής ενέργειας - Επέκταση υποσταθμού ηλεκτρικής ενέργειας - Παράλειψη εκτιμήσεως των περιβαλλοντικών επιπτώσεων του έργου))
   2014/C 151/09
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de la Comunidad Valenciana
   
      Διάδικοι στην υπόθεση της κύριας δίκης
   
   Ayuntamiento de Benferri κατά
   
   Consejería de Infraestructuras y Transporte, Iberdrola Distribución Eléctrica SAU
   
      Αντικείμενο
   
   Αίτηση προδικαστικής αποφάσεως — Tribunal Superior de Justicia de la Comunidad Valenciana — Ερμηνεία των παραρτημάτων I, σημείο 20, και II, σημείο 3, στοιχείο β', της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε με την οδηγία 97/11/ΕΚ (ΕΕ L 73, σ. 5) — Κατασκευή εναέριων αγωγών μεταφοράς ηλεκτρικής ενέργειας με τάση 220 kV και άνω και μήκος άνω των 15 km — Έννοια — Επέκταση υποσταθμού ηλεκτρικού ρεύματος, ανεξαρτήτως του υφιστάμενου εναέριου αγωγού μεταφοράς — Εθνική κανονιστική ρύθμιση η οποία δεν προβλέπει ως υποχρεωτική την εκτίμηση των περιβαλλοντικών επιπτώσεων για το έργο αυτό
   
      Διατακτικό
   
   Οι διατάξεις του παραρτήματος I, σημείο 20, και του παραρτήματος II, σημείο 3, στοιχείο β', της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997, έχουν την έννοια ότι έργο όπως το επίμαχο στην υπόθεση της κύριας δίκης, το οποίο αφορά μόνο την επέκταση υποσταθμού μετασχηματισμού ηλεκτρικής τάσης, δεν συγκαταλέγεται, αυτό καθαυτό, στα έργα που αποτελούν αντικείμενο των διατάξεων αυτών, εκτός εάν η επέκταση αυτή εντάσσεται στο πλαίσιο της κατασκευής εναέριων γραμμών μεταφοράς ηλεκτρικής ενέργειας, πράγμα που εναπόκειται στο αιτούν δικαστήριο να διαπιστώσει.
   
      (1)  EE C 226 της 3.8.2013.